CELEX: 62010TN0191
Language: et
Date: 2010-04-20 00:00:00
Title: Kohtuasi T-191/10: 20. aprillil 2010 esitatud hagi — Greenwood Houseware (Zhuhai) ja teised versus nõukogu

3.7.2010   
            
            
               ET
            
            
               Euroopa Liidu Teataja
            
            
               C 179/44
            
         20. aprillil 2010 esitatud hagi — Greenwood Houseware (Zhuhai) ja teised versus nõukogu
   (Kohtuasi T-191/10)
   2010/C 179/78
   Kohtumenetluse keel: inglise
   
      Pooled
   
   
      Hagejad: Greenwood Houseware (Zhuhai) Ldt (Zhuhai City, Hiina), Brabantia S&S Ltd (Hong Kong, Hiina), Brabantia S&L Belgium NV (Overpelt, Belgia), Brabantia Belgium NV (Overpelt, Belgia), Brabantia Netherlands BV (Valkenswaard, Madalmaad) ja Brabantia (U.K.) Ltd (Bristol, Ühendkuningriik) (esindajad: advokaadid E. Vermulst ja Y. van Gerven)
   
      Kostjad: Euroopa Liidu Nõukogu
   
      Hagejate nõuded
   
   
               —
            
            
               tühistada nõukogu 19. jaanuari 2010. aasta rakendusmäärus (EL) nr 77/2010 (1),
            
         
               —
            
            
               mõista menetluskulud välja nõukogult, ja
            
         
               —
            
            
               jätta võimalike menetlusse astujate kohtukulud nende endi kanda.
            
         
      Väited ja peamised argumendid
   
   Käesolevas hagiavalduses palub hageja ELTL artikli 263 alusel, et tühistataks nõukogu 19. jaanuari 2010. aasta rakendusmäärus (EL) nr 77/2010, millega muudetakse nõukogu määrust (EÜ) nr 452/2007, millega kehtestatakse lõplik dumpinguvastane tollimaks muu hulgas Hiina Rahvavabariigist pärit triikimislaudade impordi suhtes.
   Hageja esitab oma hagi põhjenduseks järgmised väited.
   Esiteks rikkus nõukogu oma 30. novembri 2009. aasta määruse (EÜ) nr 1225/2009 (2) artikli 20 lõiget 4 ja hagejate kaitseõigusi, kui ta avalikustas pärast vaidlustatud määruse avaldamist täiendava teabe. Euroopa Liidu institutsioonid ei teinud hagejatele enne vaidlustatud määruse lõpliku versiooni valmimist ja nõukogule vastuvõtmiseks saatmist teatavaks uusi asjaolusid ja kaalutlusi, mis olid aluseks dumpinguvastase tollimaksu muutmisele, ning ei andnud hagejatele mingisugust võimalust esitada uusi argumente või selgitada varem antud teavet, mis oleks võib-olla võimaldanud dumpinguvastast tollimaksu veel vähendada.
   Teiseks tegi nõukogu ekspordihinna määramisel ilmse hindamisvea ja rikkus nõukogu määruse (EÜ) nr 1225/2009 artikli 2 lõiget 9 ja artikli 11 lõiget 10. Liidu institutsioonid eksisid, kui nad arvasid ekspordihinna määramisel maha dumpinguvastase tollimaksu 38,1 %, kuna nimetatud määruse artikli 11 lõikes 10 toodud nõue ei ole uue eksportija puhul tõendatud. Pealegi põhines liidu institutsioonide hinnang dumpinguvastse tollimaksu mahaarvamise osas faktide valel hindamisel.
   Kolmandaks tegi nõukogu ilmse hindamisvea, rikkus hoolsuse, hea halduse ja mittediskrimineerimise põhimõtteid ning eksis nõukogu määruse (EÜ) nr 1225/2009 artikli 2 lõike 10 kohaldamisel, tehes ekspordihinna ja normaalväärtuse suhtes vale korrektsiooni. Liidu institutsioonid arvasid ekslikult ekspordihinnast maha otsesed kulud, mida hagejad ei olnud vaatlusaluse toote ekspordil kandnud, ning tegid vea, kui suurendasid normaalväärtust ekspordimüügi osas tagastamatu käibemaksu võrra, kuigi sellist kohandust ei olnud esialgsel uurimisel tehtud.
   Lõpuks tegid liidu institutsioonid ilmse hindamisvea, rikkusid hoolsuse, hea halduse ja mittediskrimineerimise põhimõtteid ning eksisid nõukogu määruse (EÜ) nr 1225/2009 artikli 2 lõike 7 punktide b ja c kohaldamisel, kui nad keeldusid Greenwood Houseware (Zhuhai) Ltd-d kohtlemast turumajanduse tingimustes tegutseva ettevõtjana. Institutsioonide keeldumine kohelda Greenwood Houseware (Zhuhai) Ltd-d turumajanduse tingimustes tegutseva ettevõtjana põhines esitatud faktide ja tõendite valel hindamisel. Lisaks ei olnud institutsioonid piisavalt ilmutanud vajalikku hoolsust nimetatud määruse artikli 2 lõike 7 punktis c ettenähtud teist ja kolmandat kriteeriumi puudutavate asjaomaste aspektide hindamisel.
   
      (1)  Nõukogu 19. jaanuari 2010. aasta rakendusmäärus (EL) nr 77/2010, millega muudetakse nõukogu määrust (EÜ) nr 452/2007, millega kehtestatakse lõplik dumpinguvastane tollimaks muu hulgas Hiina Rahvavabariigist pärit triikimislaudade impordi suhtes (ELT L 24, lk 1).
   
      (2)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, lk 51).